23.2.2023
EL
Επίσημη Εφημερίδα της Ευρωπαϊκής Ένωσης
L 58/1467 ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 22
(συνέχεια)
PP 07 22 02
(συνέχεια) Ταυτόχρονα, οι δημοσιογράφοι και άλλοι παράγοντες των μέσων ενημέρωσης αντιμετωπίζουν βία, απειλές, παρενόχληση ή δημόσιο διασυρμό στην Ένωση κυρίως λόγω των ερευνητικών δραστηριοτήτων τους για να προστατεύσουν το δημόσιο συμφέρον από κατάχρηση εξουσίας, διαφθορά, παραβιάσεις ανθρωπίνων δικαιωμάτων ή εγκληματικές δραστηριότητες, και σύμφωνα με την πλατφόρμα του Συμβουλίου της Ευρώπης για την προστασία της δημοσιογραφίας και την ασφάλεια των δημοσιογράφων, περισσότερες από τις μισές περιπτώσεις καταχρήσεων κατά επαγγελματιών των μέσων ενημέρωσης διαπράττονται από κρατικούς παράγοντες.
Διαπιστώσαμε ένα παλιρροϊκό κύμα παραπληροφόρησης και προπαγάνδας που διαδόθηκε γρήγορα μέσω του διαδικτύου και άλλων μέσων ενημέρωσης.
Δεδομένων των κοινωνικών και πολιτικών συνεπειών, είναι πιο σημαντικό από ποτέ οι πολίτες μας να είναι κρίσιμοι χρήστες τόσο των μέσων ενημέρωσης όσο και των μέσων κοινωνικής δικτύωσης.
Είναι απαραίτητο να επενδυθούν επαρκείς οικονομικοί πόροι στον γραμματισμό στα μέσα και στον ψηφιακό γραμματισμό καθώς και στην ανάπτυξη κοινών ενωσιακών στρατηγικών, από κοινού με δημοσιογράφους, ακαδημαϊκούς, διεθνείς οργανισμούς και τις οργανώσεις της κοινωνίας των πολιτών, ώστε να ενδυναμωθούν οι πολίτες και οι χρήστες του διαδικτύου και να αναγνωρίζουν και να προσέχουν τις αμφίβολες πηγές ενημέρωσης και να εντοπίζουν και να εκθέτουν εσκεμμένα κάθε τυχόν ψευδές περιεχόμενο και προπαγάνδα· Το «Ευρωπαϊκό Φεστιβάλ Δημοσιογραφίας και Τεκμηρίωσης στα Μέσα Ενημέρωσης» αποσκοπεί στην ενίσχυση του διαλόγου, της συνεργασίας και της εταιρικής σχέσης στην Ένωση, μεταξύ δημοσιογράφων, μέσων ενημέρωσης, συμπεριλαμβανομένων των δημόσιων μέσων ενημέρωσης, οργανώσεων της κοινωνίας των πολιτών και επαγγελματιών του γραμματισμού στα μέσα επικοινωνίας, με ιδιαίτερη έμφαση στα καίρια ερωτηματικά της εποχής μας και ιδιαίτερη προσοχή στη νεολαία, συμπεριλαμ­ βανομένων των φοιτητών, των προσώπων και των μέσων κοινωνικής δικτύωσης: πώς αντιμετωπίζεται η παραπληροφόρηση στην εποχή της μετα-αλήθειας.
Κάθε χρόνο, δημοσιογράφοι από όλη την Ευρώπη θα καλούνται να υποβάλλουν ηλεκτρονικά εισηγήσεις, σε ειδική πλατφόρμα, και να υποβάλλουν συγκεκριμένες προτάσεις για τη βελτίωση της νομοθεσίας και των συνθηκών εργασίας για τον τομέα, τόσο σε ευρωπαϊκό όσο και σε εθνικό επίπεδο.
Στο πλαίσιο της εκδήλωσης αυτής, οι επαγγελματίες των μέσων ενημέρωσης θα μπορούσαν να εκπονήσουν νέες προτάσεις, να παρακολουθούν την εφαρμογή των υφιστάμενων κανόνων και να καθορίζουν αποτελέσματα σε τομείς όπως η προστασία και η ασφάλεια των δημοσιογράφων, η κοινωνική ασφάλιση, ένα νέο επιχειρηματικό μοντέλο για τα μέσα ενημέρωσης, ο ρόλος και ο αντίκτυπος της ψηφιοποίησης στον τομέα των μέσων ενημέρωσης, ο ρόλος των μέσων ενημέρωσης στην αντιμετώπιση της παραπληροφόρησης ή η αύξηση του γραμματισμού στα μέσα επικοινωνίας.
Η εκδήλωση θα συγκεντρώσει στη συνέχεια επαγγελματίες των μέσων ενημέρωσης από διαφορετικά περιβάλλοντα, δηλαδή μεγάλες εταιρείες μέσων ενημέρωσης, ελεύθερους επαγγελματίες, ανεξάρτητους ερευνητές δημοσιογράφους, τοπικά μέσα ενημέρωσης, καθώς και εκπροσώπους ενώσεων Τύπου και ΜΚΟ για την ελευθερία των μέσων ενημέρωσης, προσκαλώντας εκπροσώπους εθνικών και ευρωπαϊκών αρχών ως προσκεκλημένους ομιλητές ή παρατηρητές.
Αυτός ο μορφότυπος όχι μόνο θα βελτιώσει την ευαισθητοποίηση των δημοσιογράφων σχετικά με τα υφιστάμενα μέτρα και τις βέλτιστες πρακτικές, αλλά θα επιτρέψει επίσης στις εθνικές και ευρωπαϊκές αρχές να συνδεθούν και να κατανοήσουν καλύτερα τις ανάγκες του τομέα με τη μορφή ενός ετήσιου διαρθρωμένου διαλόγου.
Κάθε χρόνο, η εκδήλωση θα καταρτίζει κατάλογο συστάσεων πολιτικής, λαμβάνοντας υπόψη τις συμβολές που υποβάλλονται από δημοσιογράφους σε όλη την Ευρώπη, και θα παρουσιάζει συμπεράσματα που μπορούν να αντληθούν.
Οι συστάσεις αυτές θα πρέπει στη συνέχεια να αποτελέσουν τη βάση για δράσεις πολιτικής στον τομέα της ελευθερίας των μέσων ενημέρωσης, οι οποίες περιλαμβάνονται στα προγράμματα εργασίας της Ευρωπαϊκής Επιτροπής, καθώς και στις άλλες σχετικές Ευρωπαϊκές και εθνικές αρχές.
Το Ευρωπαϊκό Φεστιβάλ Δημοσιογραφίας και Τεκμηρίωσης στα Μέσα Ενημέρωσης θα πρέπει να καταστεί ισχυρό εργαλείο ευαισθητοποίησης σχετικά με το πολύτιμο αλλά ολοένα πιο δύσκολο έργο των δημοσιογράφων και τις παραβιάσεις της ελευθερίας του Τύπου στην Ένωση.
Για να επιτευχθεί αυτός ο στόχος, θα είναι ένα κινητό φεστιβάλ που θα πραγματοποιείται σε διαφορετικό κράτος μέλος κάθε χρόνο, και θα εξετάζει την πιο ανησυχητική κατάσταση όσον αφορά την ελευθερία του Τύπου, την αυξανόμενη παραπληροφόρηση, ειδικότερα όσον αφορά την πανδημία και την κλιματική κρίση, καθώς και τις συνθήκες εργασίας των δημοσιογράφων.
Όσον αφορά την υλοποίηση, η Επιτροπή θα προκηρύσσει ετήσια πρόσκληση υποβολής προσφορών απευθυνόμενη σε επαγγελματίες των μέσων ενημέρωσης, σε οργανισμούς μέσων ενημέρωσης, σε σχετικές ΜΚΟ και σε ακαδημαϊκούς εταίρους, προκειμένου να διασφαλιστεί η διοργάνωση της εκδήλωσης.